জয়ন্ত অমরসিংহে
অমরসিংহে মুদালিগে জয়ন্ত গামিনি অমরসিংহে (সিংহলি: ජයන්ත අමරසිංහ; জন্ম: ২ ফেব্রুয়ারি, ১৯৫৪) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৪ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে নোম্যাডস ও অ্যান্টোনিয়ান্স দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচের সারিতে ডানহাতে ব্যাটিংশৈলী করেছেন তিনি।